CELEX: 32013R0162
Language: fi
Date: 2013-02-21 00:00:00
Title: Komission täytäntöönpanoasetus (EU) N:o 162/2013, annettu 21 päivänä helmikuuta 2013 , alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 liitteen muuttamisesta

22.2.2013   
            
            
               FI
            
            
               Euroopan unionin virallinen lehti
            
            
               L 49/55
            
         KOMISSION TÄYTÄNTÖÖNPANOASETUS (EU) N:o 162/2013,
   annettu 21 päivänä helmikuuta 2013,
   alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 liitteen muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY (1) ja erityisesti sen 27 artiklan 4 kohdan,
   sekä katsoo seuraavaa:
   
               (1)
            
            
               Direktiivin 92/83/ETY 27 artiklan 1 kohdan a alakohdan nojalla jäsenvaltioiden on vapautettava valmisteverosta alkoholi, joka on kokonaan denaturoitu jonkin jäsenvaltion määräysten mukaisesti, jos nämä määräykset on ilmoitettu asianmukaisesti ja ne on hyväksytty kyseisen artiklan 3 ja 4 kohdassa säädetyin edellytyksin.
            
         
               (2)
            
            
               Alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten 22 päivänä marraskuuta 1993 annetussa komission asetuksessa (EY) N:o 3199/93 (2) säädetään, että direktiivin 92/83/ETY 27 artiklan 1 kohdan a alakohdan mukaisesti alkoholin täydelliseen denaturointiin jäsenvaltioissa käytettävät denaturoimisaineet on lueteltava mainitun asetuksen liitteessä.
            
         
               (3)
            
            
               Denaturointimenettelyjen lisääntyminen monimutkaistaa denaturointijärjestelmää, heikentää mahdollisuuksia järjestelmän tehokkaaseen hallinnointiin ja antaa enemmän mahdollisuuksia petoksiin.
            
         
               (4)
            
            
               Vuonna 2008 jäsenvaltiot tukivat vahvasti hankeryhmää, joka toimi sisämarkkinoiden verotuksen järjestelmiä vahvistavasta yhteisön ohjelmasta (Fiscalis 2013) ja päätöksen N:o 2235/2002/EY kumoamisesta 11 päivänä joulukuuta 2007 annetun Euroopan parlamentin ja neuvoston päätöksen N:o 1482/2007/EY (3) nojalla ja jossa oli mukana lukuisia tullihallintojen kemiallisia laboratorioita ja yhteinen tutkimuskeskus (JRC). Hankkeen tarkoituksena oli tarkastella mahdollisuutta soveltaa yhteisiä denaturointimenettelyjä (euro-denaturant) alkoholin täydelliseen denaturointiin.
            
         
               (5)
            
            
               Hanketyöryhmä ehdotti kesäkuussa 2011 julkaistussa loppuraportissaan, että denaturointimenettely, jossa käytetään kolme litraa isopropyylialkoholia, kolme litraa metyylietyyliketonia ja yksi gramma denatoniumbentsoaattia hehtolitrassa absoluuttista alkoholia, voitaisiin harkita hyväksyttävän yhteiseksi denaturointimenettelyksi alkoholin täydelliseen denaturointiin. Yksi tämän yhteisen menettelyn suurimmista eduista on se, että se todennäköisesti korvaa lukuisia yksittäisiä menettelyjä eri jäsenvaltioissa. Tätä menettelyä olisi siksi käytettävä yhteisenä menettelynä alkoholin täydelliseen denaturointiin kaikissa jäsenvaltioissa veropetosten, veronkierron ja väärinkäytösten estämiseksi tällä alalla.
            
         
               (6)
            
            
               Sittemmin kukin jäsenvaltio on antanut komissiolle tiedoksi uuden luettelon vaatimuksista direktiivin 92/83/ETY 27 artiklan 3 kohdan mukaisesti. Kaikissa näissä luetteloissa viitattiin yhteiseen denaturointimenettelyyn ja joissakin tapauksissa muihin voimassa oleviin menettelyihin. Eräät jäsenvaltiot ovat ilmoittaneet haluavansa säilyttää nykyiset menettelyt siirtymäkauden ajan tai määräämättömän ajan erityisten teknisten vaatimusten vuoksi.
            
         
               (7)
            
            
               Komissio antoi saamansa ilmoitukset muille jäsenvaltioille 28 päivänä kesäkuuta 2012.
            
         
               (8)
            
            
               Yksikään jäsenvaltio ei vastustanut ehdotettua yhteistä denaturointimenettelyä.
            
         
               (9)
            
            
               Nykyisistä menettelyistä ei ole esitetty uusia tietoja, jotka osoittaisivat veropetosten, veronkierron ja väärinkäytösten riskiä.
            
         
               (10)
            
            
               Itävalta on patentoinnin ja siihen liittyvien kulujen vuoksi hyväksynyt alkoholin täydelliseen denaturointiin yhteisen denaturointimenettelyn lisäksi vaihtoehtoisen menettelyn, joka on jo ollut käytössä muissa jäsenvaltioissa denaturointimenettelynä.
            
         
               (11)
            
            
               Jotta toimialalla olisi riittävästi aikaa käyttää varastoidut denaturoimisaineet ja denaturoidut tuotteet, jotka ovat tähän asti kuuluneet asetuksen (EY) N:o 3199/93 soveltamisalaan mutta jotka eivät enää kuulu sen soveltamisalaan tämän asetuksen tultua voimaan, tämän asetuksen soveltamista olisi lykättävä liitteessä olevan I jakson osalta.
            
         
               (12)
            
            
               Sen vuoksi asetusta (EY) N:o 3199/93 olisi muutettava.
            
         
               (13)
            
            
               Tässä asetuksessa säädetyt toimenpiteet ovat valmisteverokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 3199/93 liite tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä helmikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 316, 31.10.1992, s. 21.
   
      (2)  EYVL L 288, 23.11.1993, s. 12.
   
      (3)  EUVL L 330, 15.12.2007, s. 1.
   
      LIITE
      Luettelot sallituista tuotteista ja niiden rekisteröidystä Chemical Abstract Service (CAS) -numerosta, jos sellainen on saatavilla, ja alkoholin täydelliseen denaturointiin siten sallituista kaavoista.
      
                  Asetoni
               
               
                  CAS: 67-64-1
               
            
                  CI Reactive Red 24
               
               
                  CAS: 70210-20-7
               
            
                  Raaka pyridiini
               
               
                  CAS: ei saatavilla
               
            
                  Kristallivioletti (C.I. no. 42555)
               
               
                  CAS: 548-62-9
               
            
                  Denatoniumbentsoaatti
               
               
                  CAS: 3734-33-6
               
            
                  Etanoli
               
               
                  CAS: 64-17-5
               
            
                  Etyyliasetaatti
               
               
                  CAS: 141-78-6
               
            
                  Etyyli-sek.-amyyliketooni
               
               
                  CAS: 541-85-5
               
            
                  Etyyli-tert-butyylieetteri
               
               
                  CAS: 637-92-3
               
            
                  Fluoreseiini
               
               
                  CAS: 2321-07-5
               
            
                  Formaldehydi
               
               
                  CAS: 50-00-0
               
            
                  Sikunaöljy
               
               
                  CAS: 8013-75-0
               
            
                  Bensiini (myös lyijytön bensiini)
               
               
                  CAS: 86290-81-5
               
            
                  Isopropyylialkoholi
               
               
                  CAS: 67-63-0
               
            
                  Petroli
               
               
                  CAS: 8008-20-6
               
            
                  Lamppuöljy
               
               
                  CAS: 64742-47-8 – 64742-48-9
               
            
                  Metanoli
               
               
                  CAS: 67-56-1
               
            
                  Metyylietyyliketoni (butanoni)
               
               
                  CAS: 78-93-3
               
            
                  Metyylisobutyyliketoni
               
               
                  CAS: 108-10-1
               
            
                  Metyyli-isopropyyliketoni
               
               
                  CAS: 563-80-4
               
            
                  Metyylivioletti
               
               
                  CAS: 8004-87-3
               
            
                  Metyleenisininen
               
               
                  CAS: 61-73-4
               
            
                  Kivennäisöljy
               
               
                  CAS: ei saatavilla
               
            
                  Liuotinbensiini
               
               
                  CAS: 8030-30-6
               
            
                  Pyridiini (tai pyridiiniemäkset)
               
               
                  CAS: 110-86-1
               
            
                  Tärpätti
               
               
                  CAS: 8006-64-2
               
            
                  Tekninen bensiini
               
               
                  CAS: 92045-57-3
               
            
                  Tert-butyylialkoholi
               
               
                  CAS: 75-65-0
               
            
                  Tiofeeni
               
               
                  CAS: 110-02-1
               
            
                  Tymolisininen
               
               
                  CAS: 76-61-9
               
            
                  Raaka metanoli
               
               
                  Ei saatavilla
               
            Sallittujen tuotteiden synonyymit ovat saatavilla Euroopan eri kielillä Euroopan kemiallisten aineiden tulliluettelosta.
      Liitteessä käytetään termiä ”absoluuttinen etanoli” kansainvälisen puhtaan ja sovelletun kemian liitto (IUPAC) käyttämän terminologian mukaisesti.
      I   Kaikissa jäsenvaltioissa käytettävä denaturointimenettely
      
      Hehtolitraa absoluuttista etanolia kohden
      
                  —
               
               
                  3 litraa isopropyylialkoholia (IPA),
               
            
                  —
               
               
                  3 litraa metyylietyyliketonia (MEK),
               
            
                  —
               
               
                  1 gramma denatoniumbentsoaattia.
               
            Sisämarkkinoita varten jäsenvaltiot voivat lisätä väriainetta antaakseen tuotteelle sen ominaisen värin, josta se voidaan tunnistaa välittömästi.
      II   Eräissä jäsenvaltioissa käytettävät muut denaturointimenettelyt
      
      
         Tšekki
      
      Hehtolitraa absoluuttista etanolia kohden jokin seuraavista kaavoista:
      
                  1.
               
               
                  
                              —
                           
                           
                              0,4 litraa liuotinbensiiniä,
                           
                        
                              —
                           
                           
                              0,2 litraa petrolia,
                           
                        
                              —
                           
                           
                              0,1 litraa teknistä bensiiniä.
                           
                        
            
                  2.
               
               
                  
                              —
                           
                           
                              3 litraa etyyli-tert-butyylieetteriä,
                           
                        
                              —
                           
                           
                              1 litra isopropyylialkoholia,
                           
                        
                              —
                           
                           
                              1 litra lyijytöntä bensiiniä,
                           
                        
                              —
                           
                           
                              10 milligrammaa fluoreseiinia.
                           
                        
            
         Saksa
      
      Hehtolitraa absoluuttista etanolia kohden:
      Yksi litra ketoniseosta, joka koostuu seuraavista osista:
      
                  —
               
               
                  95–96 painoprosenttia metyylietyyliketonia (MEK),
               
            
                  —
               
               
                  2,5–3 painoprosenttia metyyli-isopropyyliketonia (3-metyyli-2-butanoni),
               
            
                  —
               
               
                  1,5–2 painoprosenttia etyyli-sek.-amyyliketoonia (5-metyyli-3-heptanoni),
               
            sekä yksi gramma denatoniumbentsoaattia.
      
         Viro
      
      Hehtolitraa absoluuttista etanolia kohden:
      
                  —
               
               
                  3 litraa asetonia,
               
            
                  —
               
               
                  2 grammaa denatoniumbentsoaattia.
               
            
         Irlanti
      
      Raaka-aine valmistetaan sekoittamalla
      
                  —
               
               
                  90 tilavuusprosenttia etanolia,
               
            
                  —
               
               
                  9,5 tilavuusprosenttia raakaa metanolia,
               
            
                  —
               
               
                  0,5 tilavuusprosenttia raakaa pyridiiniä.
               
            Kuhunkin 10 hehtolitraan raaka-ainetta lisätään
      
                  —
               
               
                  3,75 litraa kivennäisöljyä (maaöljyä),
               
            
                  —
               
               
                  1,5 grammaa metyyliviolettia.
               
            
         Huomautus: Raaka metanoli ja raaka pyridiini voidaan raaka-aineen ainesosina korvata 10 tilavuusprosentilla metyylialkoholia.
      
         Kreikka
      
      Ainoastaan heikkolaatuista alkoholia (esi- ja jälkitisle), jonka alkoholipitoisuus on vähintään 93 mutta enintään 96 tilavuusprosenttia voidaan denaturoida.
      Hehtolitraa 93-tilavuusprosenttista hydratoitua alkoholia kohden lisätään
      
                  —
               
               
                  2 litraa metanolia,
               
            
                  —
               
               
                  1 litra tärpättiä,
               
            
                  —
               
               
                  0,50 litraa lamppuöljyä,
               
            
                  —
               
               
                  0,40 grammaa metyleenisineä.
               
            Lopputuotteen on saavutettava 20 °C:n lämpötilassa muuttumattomassa muodossaan 93 tilavuusprosenttia.
      
         Italia
      
      Hehtolitraan absoluuttista etanolia lisätään
      
                  —
               
               
                  125 grammaa tiofeeniä,
               
            
                  —
               
               
                  0,8 grammaa denatoniumbentsoaattia,
               
            
                  —
               
               
                  3 grammaa väriainetta CI Reactive Red 24, 25-prosenttinen vesiliuos w/w,
               
            
                  —
               
               
                  2 litraa metyylietyyliketonia.
               
            Denaturoitavan etyylialkoholin etyylialkoholipitoisuuden on oltava vähintään 83 tilavuusprosenttia ja sen vahvuuden on EY:ssä hyväksytyllä alkometrillä mitattuna oltava vähintään 90 tilavuusprosenttia.
      Jotta kaikkien ainesosien täydellinen liukenevuus varmistetaan, denaturoimissekoitus on valmistettava etyylialkoholissa, jonka EY:ssä hyväksytyllä alkometrillä mitattu alkoholipitoisuus on alle 96 tilavuusprosenttia.
      CI Reactive Red 24:n tarkoituksena on antaa tuotteelle sen ominainen punainen väri, josta tuotteen käyttötarkoitus voidaan tunnistaa välittömästi.
      
         Latvia
      
      
                  1.
               
               
                  Hehtolitraa absoluuttista etanolia kohden jokin seuraavista kaavoista:
                  
                              a)
                           
                           
                              vähintään
                              
                                          —
                                       
                                       
                                          9 litraa isopropyylialkoholia,
                                       
                                    
                                          —
                                       
                                       
                                          1 litra asetonia,
                                       
                                    
                                          —
                                       
                                       
                                          0,4 grammaa metyylisineä tai tymolinisineä tai kristalliviolettia;
                                       
                                    
                        
                              b)
                           
                           
                              vähintään
                              
                                          —
                                       
                                       
                                          3 litraa metyyli-isobutyyliketonia,
                                       
                                    
                                          —
                                       
                                       
                                          2 litraa metyylietyyliketonia;
                                       
                                    
                        
                              c)
                           
                           
                              vähintään
                              
                                          —
                                       
                                       
                                          3 litraa asetonia,
                                       
                                    
                                          —
                                       
                                       
                                          2 grammaa denatoniumbentsoaattia;
                                       
                                    
                        
                              d)
                           
                           
                              vähintään 10 litraa etyyliasetaattia.
                           
                        
            
                  2.
               
               
                  Hehtolitraa dehydratoitua etyylialkoholia kohden (vettä enintään 0,5 prosenttia):
                  Bensiiniä vähintään 5 litraa ja enintään 7 litraa.
               
            
         Liettua
      
      Hehtolitrassa absoluuttista etanolia kohden
      
                  —
               
               
                  3 litraa asetonia,
               
            
                  —
               
               
                  2 grammaa denatoniumbentsoaattia.
               
            
         Unkari
      
      Alkoholituotteita, joissa suhteessa puhtaan alkoholin määrään on ainakin yksi seuraavista:
      
                  a)
               
               
                  2 painoprosenttia metyylietyyliketonia, 3 painoprosenttia metyyli-isobutyyliketonia ja 0,001 painoprosenttia denatoniumbentsoaattia,
               
            
                  b)
               
               
                  1 painoprosentti metyylietyyliketonia ja 0,001 painoprosenttia denatoniumbentsoaattia,
               
            
                  c)
               
               
                  2 painoprosenttia isopropyylialkoholia, 1 painoprosentti tert-butyylialkoholia ja 0,001 painoprosenttia denatoniumbentsoaattia.
               
            
         Malta
      
      Raaka-aine valmistetaan sekoittamalla
      
                  —
               
               
                  90 tilavuusprosenttia etanolia,
               
            
                  —
               
               
                  9,5 tilavuusprosenttia raakaa metanolia,
               
            
                  —
               
               
                  0,5 tilavuusprosenttia raakaa pyridiiniä.
               
            Kuhunkin 10 hehtolitraan raaka-ainetta lisätään
      
                  —
               
               
                  3,75 litraa kivennäisöljyä (maaöljyä),
               
            
                  —
               
               
                  1,5 grammaa metyyliviolettia.
               
            
         Alankomaat
      
      Hehtolitraa absoluuttista etanolia kohden:
      Viisi litraa seuraavista aineista koostuvaa sekoitetta:
      
                  —
               
               
                  60 tilavuusprosenttia metanolia,
               
            
                  —
               
               
                  20 tilavuusprosenttia asetonia,
               
            
                  —
               
               
                  11 tilavuusprosenttia sikunaöljyä (alkoholitislauksen sivutuotteista koostuva tiiviste),
               
            
                  —
               
               
                  8 tilavuusprosenttia vettä,
               
            
                  —
               
               
                  0,5 tilavuusprosenttia metyylietyyliketonia,
               
            
                  —
               
               
                  0,5 tilavuusprosenttia formaliinia (vesiliuos, jossa on 37 painoprosenttia formaldehydia)
               
            
         Itävalta
      
      Hehtolitraa absoluuttista etanolia kohden:
      Yksi litra ketoniseosta, joka koostuu seuraavista:
      
                  —
               
               
                  95–96 painoprosenttia metyylietyyliketonia,
               
            
                  —
               
               
                  2,5–3 painoprosenttia metyyli-isopropyleeniketonia,
               
            
                  —
               
               
                  1,5–2 painoprosenttia etyyli-sek.-amyyliketonia,
               
            sekä yksi gramma denatoniumbentsoaattia.
      
         Puola
      
      Hehtolitrassa absoluuttista etanolia kohden jokin seuraavista kaavoista:
      
                  1.
               
               
                  0,75 litraa ketoniseosta, joka koostuu seuraavista:
                  
                              —
                           
                           
                              95–96 painoprosenttia metyylietyyliketonia,
                           
                        
                              —
                           
                           
                              2,5–3 painoprosenttia metyyli-isopropyleeniketonia,
                           
                        
                              —
                           
                           
                              1,5–2 painoprosenttia etyyli-sek.-amyyliketonia,
                           
                        sekä 0,25 litraa pyridiiniemäksiä.
               
            
                  2.
               
               
                  Yksi litra ketoniseosta, joka koostuu seuraavista:
                  
                              —
                           
                           
                              95–96 painoprosenttia metyylietyyliketonia,
                           
                        
                              —
                           
                           
                              2,5–3 painoprosenttia metyyli-isopropyleeniketonia,
                           
                        
                              —
                           
                           
                              1,5–2 painoprosenttia etyyli-sek.-amyyliketonia,
                           
                        sekä yksi gramma denatoniumbentsoaattia.
               
            
         Romania
      
      Hehtolitraa absoluuttista etanolia kohden:
      
                  —
               
               
                  2 litraa metyylietyyliketonia,
               
            
                  —
               
               
                  1 gramma denatoniumbentsoaattia,
               
            
                  —
               
               
                  0,2 grammaa metyleenisineä.
               
            
         Slovenia
      
      Hehtolitraa absoluuttista etanolia kohden:
      
                  —
               
               
                  1 580 grammaa isopropyylialkoholia,
               
            
                  —
               
               
                  790 grammaa tert-butyylialkoholia,
               
            
                  —
               
               
                  0,79 grammaa denatoniumbentsoaattia.
               
            
         Slovakia
      
      Hehtolitraa absoluuttista etanolia kohden:
      
                  1.
               
               
                  
                               
                           
                           
                              3 litraa metyyli-isobutyyliketonia,
                           
                        
                               
                           
                           
                              2 litraa metyylietyyliketonia,
                           
                        
                               
                           
                           
                              1 gramma denatoniumbentsoaattia,
                           
                        
                               
                           
                           
                              0,2 grammaa metyleenisineä.
                           
                        
            
                  2.
               
               
                  
                               
                           
                           
                              1,5 litraa teknistä bensiiniä,
                           
                        
                               
                           
                           
                              1,5 litraa petrolia,
                           
                        
                               
                           
                           
                              2 grammaa denatoniumbentsoaattia.
                           
                        
            
         Suomi
      
      Hehtolitraa absoluuttista etanolia kohden jokin seuraavista kaavoista:
      
                  1.
               
               
                  
                               
                           
                           
                              2 litraa metyylietyyliketonia,
                           
                        
                               
                           
                           
                              3 litraa metyyli-isobutyyliketonia,
                           
                        
            
                  2.
               
               
                  
                               
                           
                           
                              2 litraa asetonia,
                           
                        
                               
                           
                           
                              3 litraa metyyli-isobutyyliketonia.
                           
                        
            
         Ruotsi
      
      Hehtolitraa absoluuttista etanolia kohden:
      
                  —
               
               
                  3 litraa metyyli-isobutyyliketonia,
               
            
                  —
               
               
                  2 litraa metyylietyyliketonia.
               
            
         Yhdistynyt kuningaskunta
      
      Raaka-aine valmistetaan sekoittamalla
      
                  —
               
               
                  90 tilavuusprosenttia etanolia,
               
            
                  —
               
               
                  9,5 tilavuusprosenttia raakaa metanolia,
               
            
                  —
               
               
                  0,5 tilavuusprosenttia raakaa pyridiiniä.
               
            Kuhunkin 10 hehtolitraan raaka-ainetta lisätään
      
                  —
               
               
                  3,75 litraa kivennäisöljyä (maaöljyä),
               
            
                  —
               
               
                  1,5 grammaa metyyliviolettia (C.I. no. 42555).